Bozorlarda ba’zi mahsulotlar qimmatlashdi. Bunga bayram sababmi?

O‘zbekiston iste’molchilar huquqlarini himoya qilish jamiyatlari federatsiyasi mamlakat bozorlaridagi narx-navolarni o‘rganishda davom etadi, deb xabar berdi O‘zA.

Mol go‘shti
26 000 so‘mdan 40 000 so‘mgacha

O‘zbekiston bozorlarida 1 kilogramm mol go‘shtini 26 000 so‘mdan 40 000 so‘mgacha bo‘lgan narxlarda sotib olish mumkin.
Eng arzon narxlar Qoraqalpog‘iston Respublikasi Nukus shahar Markaziy dehqon bozorida kuzatildi. 1 kilogramm mol go‘shtining narxi 26 000 so‘mdan boshlansa, eng qimmat narx ham ushbu bozorda – 40 000 so‘m.
Poytaxt markaziy bozorlarida 1 kilogramm mol go‘shtini 28 000 – 38 000 so‘mdan xarid qilish mumkin.
Qo‘y go‘shti
28 000 so‘mdan 44 000 so‘mgacha

Poytaxt bozorlari orasida “Chorsu” dehqon bozorida qo‘y go‘shti nisbatan arzon. 1 kilogramm qo‘y go‘shti ushbu bozorda 28 000 – 37 000 so‘mgacha sotilmoqda. Qo‘yliq, Mirobod, “Farhod” dehqon bozorlarida 28 000 – 38 000 so‘m, Yunusobod dehqon bozorida 34 000 – 40 000 so‘mgacha sotilmoqda.
Eng qimmat narx Yangi shahar bozori (Andijon)da – 1 kilogramm qo‘y go‘shti 42 000 – 44 000 so‘m.
Tovuq go‘shti
12 000 so‘mdan 20 000 so‘mgacha

Eng qimmat narx Farg‘ona markaziy dehqon bozorida – 19 000 – 20 500 so‘m
Eng arzon narx Urganch shahar Markaziy dehqon bozorida – 12 000 – 18 000 so‘m.
Poytaxt bozorlarida 1 kilogramm tovuq go‘shti o‘rtacha 17 000 so‘mdan sotilmoqda.
Guruch
4000 so‘mdan 13 000 so‘mgacha

Bu haftada ba’zi bozorlarda guruch narxi biroz arzonlashganini kuzatish mumkin.
Eng qimmat narx Navoiy shahri “Sahovat” MChJga qarashli markaziy dehqon bozori – 6000 – 13000 so‘m.
Eng arzon narx “Farhod” dehqon bozori (Toshkent shahri) – 3500 – 10 000 so‘m.
O‘simlik yog‘i
8 000 so‘mdan 13 000 so‘mgacha

Eng arzon narxlar Farxod dehqon bozori – 8000 – 11000 so‘m.
Eng qimmat narxlar Buxoro shahar Markaziy dehqon bozorida – 10000 – 13000 so‘m.
Bu haftada o‘simlik yog‘i ko‘plab hududlarda biroz qimmatlashdi.
Un
1 500 so‘mdan 4 500 so‘mgacha

Eng arzon narx Termiz shahar Markaziy dehqon bozorida – 1 kg. 1-navli un 1500 so‘mdan 2000 so‘mgacha.
Eng qimmat narx Yangi shahar bozori (Andijon viloyati) – 4000 – 4500 so‘m.
Shakar
4 200 so‘mdan 5 500 so‘mgacha

Eng qimmat narx Buxoro shahar Markaziy dehqon bozori – 5000-5500 so‘m.
Eng arzon narx “Qo‘yliq” dehqon bozori (Toshkent shahri)da – 4200 – 4500 so‘m.
Tuxum
450 so‘mdan 700 so‘mgacha

Kuzatishlar bu haftada ham tovuq tuxumining narxida o‘zgarishlar bo‘lmaganini ko‘rsatmoqda.
Mamlakat bozorlarida 1 dona tovuq tuxumini o‘rtacha 450-700 so‘mdan xarid qilish mumkin.
Kartoshka
1 200 so‘mdan 3 000 so‘mgacha

Poytaxt bozorlarida 1 kilogramm kartoshkaning o‘rtacha narxlarda 2000 so‘mdan xarid qilish mumkin.
Eng qimmat narx Buxoro shahar Markaziy dehqon bozori – 2000 – 3000 so‘mgacha.
Piyoz
500 so‘mdan 1 000 so‘mgacha

Eng arzon narx poytaxt markaziy bozorlarida – 500 so‘mdan 1000 so‘mgacha.
Eng qimmat narx Yangi shahar bozori (Andijon viloyati)da – 1250 – 1500 so‘mgacha.
Xo‘jalik sovuni
1 500 so‘mdan 4 000 so‘mgacha

Aksariyat bozorlarda sifatli xo‘jalik sovunini 3000 so‘mdan 4000 so‘mgacha bo‘lgan narxlarda xarid qilish mumkin. Eng arzoni esa 1500 so‘mdan sotilmoqda.